
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 251 


28 Φεβρουάριου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός συνολικού αριθμού των ωρών υπερωρια- 
κής απασχολήσεως των επιστημονικών συνεργα¬ 
τών των Βουλευτών και Ελλήνων Βουλευτών του 

Ευρωπαϊκού Κοινοβουλίου. 1 

Καθορισμός των εξόδων κινήσεως των επιστημονικών 
συνεργατών των Βουλευτών και Ελλήνων Βουλευ¬ 
τών του Ευρωπαϊκού Κοινοβουλίου. 2 

Μετοχοποίηση υποχρεώσεων προς το Δημόσιο της 
εταιρείας με την επωνυμία «ΕΛΛΗΝΙΚΗ ΒΙΟΜΗΧΑ¬ 
ΝΙΑ ΟΠΛΩΝ (ΕΒΟ) Α.Ε.». 3 


Καθορισμός κατ’ αποκοπή αποζημίωσης της Προέ¬ 
δρου, των μελών και της γραμματέωςτης έκτακτης 
ειδικής επιτροπής για τις ανάγκες του διαγωνισμού 
με αντικείμενο την παροχή στο ΙΚΑ υπηρεσιών τα- 
χυμεταφοράς (οουιϊΘΓ), για την εξυπηρέτηση του 
συστήματος διαχείρισης των Αναλυτικών Περιοδι¬ 


κών Δηλώσεων. 4 

Σύσταση, συγκρότηση και ορισμός μελών ομάδας ερ¬ 
γασίας για την επεξεργασία, επιμέλεια και έγκριση 
χρησιμοποίησης οδηγού με θέμα «Εκκαθάριση δα¬ 
πανών Νομαρχιακών Αυτοδιοικήσεων». 5 

Καθορισμός ύψους επιχορήγησης του Ινστιτούτου 
Παιδείας Ομογενών και Διαπολιτισμικής Εκπαίδευ¬ 
σης οικονομικού έτους 2002 . 6 

Τροποποίηση όρων εξόφλησης δανείων που έχουν χο¬ 
ρηγηθεί σε δικαιούχους του Ο.Ε.Κ. για αποπερά¬ 
τωση και επισκευή κατοικίας. 7 

Έγκριση υπερωριακής εργασίας υπαλλήλων του Υπ. 

Υγείας και Πρόνοιας. 8 

Καθιέρωση εργασίας Κυριακών και εξαιρέσιμων ημε¬ 
ρών σε υπαλλήλους του Δημοτικού Σταδίου Δρά¬ 
μας προς συμπλήρωση της εβδομαδιαίας υποχρε¬ 
ωτικής και πέραν αυτής για το έτος 2002. 9 

Καθιέρωση εργασίας Κυριακών και εξαιρέσιμων ημε¬ 
ρών σε υπαλλήλους του Δημοτικού Γυμναστηρίου 
Αθλοπαιδιών Δράμας προς συμπλήρωση της εβδο¬ 
μαδιαίας υποχρεωτικής και πέραν αυτής για το 


έτος 2002 . 10 

Καθιέρωση εργασίας Κυριακών και εξαιρέσιμων ημε¬ 
ρών σε υπαλλήλους του Δήμου Δράμας προς συ¬ 
μπλήρωση της εβδομαδιαίας υποχρεωτικής και πέ¬ 
ραν αυτής, για το έτος 2002 . 11 


Έγκριση συγχώνευσης αμοιβαίων κεφαλαίων που δια¬ 
χειρίζεται η εταιρεία «ΑΙΡΗΑ ΑΕΔΑΚ» και τροπο¬ 
ποίησης των κανονισμών τους. 12 


ΑΠΟΦΑΣΕΙ Σ 

Αριθ. 1102 (1) 

Καθορισμός συνολικού αριθμού των ωρών υπερωριακής 
απασχολήσεως των επιστημονικών συνεργατών των 
Βουλευτών και Ελλήνων Βουλευτών του Ευρωπαϊκού 
Κοινοβουλίου. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις της 4775/19.11.1982 αποφάσεως της 
Ολομέλειας της Βουλής (συνεδρίαση ΚΒ'/15.11.1982, 
ΦΕΚ 137/Α725.11.1982), όπως τροποποιήθηκε με την 
6483/5249/18.12.2001 (συνεδρίαση ΜΘ'/6.12.2001, ΑΡ¬ 
ΘΡΟ 14 Κεφ. Α και Β, ΦΕΚ 284/Α718.12.2001). 

2. -Τις διατάξεις των άρθρων 1,89 παρ. 5,91 και 123 του 
Κανονισμού της Βουλής (Μέρος Β' ΦΕΚ 51/Α797). 

3. - Το γεγονός ότι τα γραφεία των Βουλευτών και Ελ¬ 
λήνων Βουλευτών του Ευρωπαϊκού Κοινοβουλίου λει¬ 
τουργούν συνεχώς από το πρωί ως αργά το βράδυ πα¬ 
ράλληλα προς τις ώρες λειτουργίας του Κοινοβουλίου, 
Κοινοβουλευτικών Επιτροπών και Ολομέλειας της Βου¬ 
λής, καθώς και κατά τις αργίες και εξαιρέσιμες μέρες 
του έτους. 

4. -Τις διατάξεις του άρθρου 3 του Ν. 2470/97 καθώς και 
του άρθρου 18 όπως αυτό αντικαταστάθηκε από το άρ¬ 
θρο ΙδτουΝ. 2592/98. 

5. - Την ύπαρξη σχετικής πιστώσεως στον προϋπολογι¬ 
σμό δαπανών της Βουλής (ΚΑΕ 0521), αποφασίζουμε: 

1. - Καθορίζουμε το συνολικό κατά μήνα αριθμό ωρών 
υπερωριακής εργασίας για κάθε επιστημονικό συνεργά¬ 
τη Βουλευτή ή Έλληνα Βουλευτή του Ευρωπαϊκού Κοινο¬ 
βουλίου σε εβδομήντα πέντε (75) ώρες. 

2. - Η ωριαία αμοιβή των προαναφερομένων ορίζεται ίση 
με το ωρομίσθιο που ισχύει κάθε φορά για τους δημοσί¬ 
ους πολιτικούς διοικητικούς υπαλλήλους δίχως προσαυ¬ 
ξήσεις, ανεξαρτήτως εάν προσφέρεται πέραν της 22ας 
ώρας ή κατά Κυριακές και εξαιρέσιμες ημέρες πέραν της 
υποχρεωτικής εργασίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. - Η βεβαίωση των κατά μήνα ωρών υπερωριακής ερ¬ 
γασίας θα γίνεται από τους Βουλευτές και Έλληνες Βου¬ 
λευτές του Ευρωπαϊκού Κοινοβουλίου εγγράφως. Στη βε¬ 
βαίωση θα φαίνεται ο χρόνος απασχολήσεως του επιστη¬ 
μονικού συνεργάτη ανάλογα με την υπερωριακή εργασία 
του, θα τελεί δε υπό την έγκρισή μας, ή του Γενικού Γραμ¬ 
ματέα της Βουλής με ιδιαίτερη απόφαση που θα εκδίδε- 
ται κάθε μήνα. 

4. - Από τις διατάξεις της αποφάσεως αυτής προκαλεί- 
ται δαπάνη σε βάρος του ΚΑΕ 0521 του Π ροϋπολογισμού 
Δαπανών της Βουλής, στον οποίο είναι εγγεγραμμένες 
σχετικές πιστώσεις. 

5. - Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

6. - Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Φεβρουάριου 2002 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

Αριθμ. 1101 (2) 

Καθορισμός των εξόδων κινήσεως των επιστημονικών συ- 
νεργατώντων Βουλευτών και Ελλήνων Βουλευτώντου 
Ευρωπαϊκού Κοινοβουλίου. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. - Τις διατάξεις της 4775/19.11.1982 αποφάσεως της 
Ολομέλειας της Βουλής (συνεδρίαση ΚΒ715.11.1982, 
ΦΕΚ 137/Α/25.11.1982), όπως τροποποιήθηκε με την 
6483/5249/18.12.2001 (συνεδρίαση ΜΘ76.12.2001, ΑΡ¬ 
ΘΡΟ 14Κεφ. Α και Β, ΦΕΚ 284/Α718.12.2001). 

2. - Τις διατάξεις των άρθρων 1,89 παρ. 3,91 και 123 του 
Κανονισμού της Βουλής (Μέρος Β', ΦΕΚ51/Α797). 

3. - Το γεγονός ότι οι επιστημονικοί συνεργάτες των 
Βουλευτών και Ελλήνων Βουλευτώντου Ευρωπαϊκού Κοι¬ 
νοβουλίου εξυπηρετώντας τα γραφεία των, προσέρχο¬ 
νται σ' αυτά δύο φορές ημερησίως εργαζόμενοι παράλ¬ 
ληλα προς τις ώρες λειτουργίας του Κοινοβουλίου, Κοι¬ 
νοβουλευτικών Επιτροπών και Ολομέλειας, αποχωρούν 
αυτών και μετά τις μεταμεσονύχτιες ώρες, εργαζόμενοι 
και κατά τις αργίες ή άλλες εξαιρέσιμες ημέρες και ώρες 
του χρόνου. 

4. - Την ύπαρξη σχετικής πιστώσεως στον προϋπολογι¬ 
σμό δαπανών της Βουλής (ΚΑΕ 0515), αποφασίζουμε: 

1.- Καθορίζουμε το ύψος των εξόδων κινήσεως των κα- 
ταβαλλομένων στους επιστημονικούς συνεργάτες των 
Βουλευτών και Ελλήνων Βουλευτώντου Ευρωπαϊκού Κοι¬ 
νοβουλίου, που προσλαμβάνονται σύμφωνα με τις διατά¬ 
ξεις της 4775/19.11.1982 αποφάσεως της Ολομέλειας 
της Βουλής (συνεδρίαση ΚΒ'/15.11.1982, ΦΕΚ 
137/Α/25.11.1982), όπως τροποποιήθηκε με την 
6483/5249/18.12.2001 (συνεδρίαση ΜΘ76.12.2001, ΑΡ¬ 
ΘΡΟ 14 Κεφ. Α και Β, ΦΕΚ 284/Α'/18.12.2001), στο ύψος 
που ορίζεται κάθε φορά, σύμφωνα με τις διατάξεις του 
άρθρου 58 παρ. 3 του Ν. 1943/91 όπωςαντικαταστάθηκαν 
από τις διατάξεις του άρθρου 20 εδ. α'του Ν. 2026/92, για 
τους υπαλλήλους που διατίθενται για την γραμματειακή 
εξυπηρέτηση των Βουλευτών και των Ελλήνων Βουλευ¬ 
τώντου Ευρωπαϊκού Κοινοβουλίου. 


2. Τα κατά τ’ ανωτέρω κατ’ αποκοπή παρεχόμενα έξοδα 
κινήσεως, καταβάλλονται από κοινού με το ίδιο χρηματι¬ 
κό ένταλμα που καταβάλλεται το υπερωριακό επίδομα. 

Το προαναφερόμενο χρηματικό ένταλμα εκδίδεται με 
βάση μηνιαίες βεβαιώσεις για τους δικαιούχους, που υπο¬ 
βάλλονται από τους Βουλευτές και Έλληνες Βουλευτές 
του Ευρωπαϊκού Κοινοβουλίου εγγράφως. 

3. Από τις διατάξεις της αποφάσεως αυτής προκαλείται 
δαπάνη σε βάρος του ΚΑΕ 0515 Προϋπολογισμού Δαπα- 
νώντης Βουλής στον οποίο είναι εγγεγραμμένες σχετικές 
πιστώσεις. 

4. Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2002 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

Αριθμ. 2/5336/0025 (3) 

Μετοχοποίηση υποχρεώσεων προς το Δημόσιο της εται¬ 
ρείας με την επωνυμία «ΕΛΛΗΝΙΚΗ ΒΙΟΜΗΧΑΝΙΑ 
ΟΠΛΩΝ (ΕΒΟ) Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2303/95 «Πληρω¬ 
μή αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις». 

2. Τις διατάξεις των παρ. 2,3 και 4 του άρθρου 1 του Ν. 
43/1975 (Α39/75 «Περί ιδρύσεως Εθνικής Βιομηχανίας 
Αεροπορικού Υλικού». 

3. Τις διατάξεις του Π.Δ. 514/1977 «Περί επεκτάσεως 
του Ν.43/1975 και επί της ιδρυθησομένης Ελληνικής Βιο¬ 
μηχανίας Όπλων (Ε.Β.Ο.) Α.Ε.». 

4. Τις διατάξεις του άρθρου 1 του Ν. 696/1977 (Α. 
272/1977) «Περίτροποποιήσεως και συμπληρώσεωςτου 
Ν. 43/1975». 

5. Τις διατάξεις της παρ. 1 του άρθρου 44 του Ν. 
1947/1991 (Α' 70/91) «Απλούστευση φορολογικών διαδι¬ 
κασιών και άλλες διατάξεις». 

6. Τον από 27.11.2001 αναλυτικό πίνακα χρεών της 
Ε.Β.Ο. ΑΈ. 

7. Το από 28.12.2001 πρακτικό της Έκτακτης Γενικής 
Συνέλευσηςτων μετόχωντης Ε.Β.Ο. ΑΈ. στην οποία απο- 
φασίσθηκε η αύξηση του μετοχικού κεφαλαίου της Εται¬ 
ρείας κατά το ποσό των δρχ. 1.143.920.000. 

8. Την υπ’αριθμ. 1100383/1330/Α0006/31.10.2001 (ΦΕΚ 
1485, τ.Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» αποφασίζουμε: 

Εγκρίνουμε: 

- Την αύξηση του μετοχικού κεφαλαίου της ΑΈ. Ελληνι¬ 
κής Βιομηχανίας Όπλων κατά το ποσό του ενός δισεκα¬ 
τομμυρίου εκατόν σαράντα τριών εκατομμυρίων εννιακο- 
σίων είκοσι χιλιάδων (1.143.920.000) δραχμών με την έκ¬ 
δοση 114.392 νέων μετοχών ονομαστικής αξίας 10.000 
δρχ. εκάστης. 

- Την περιέλευση των ως άνω 114.392 μετοχών στο Δη¬ 
μόσιο και την καταβολή της αξίας αυτών με συμψηφισμό 
ισόποσων οφειλών της παραπάνω εταιρείας οι οποίες 
αποσβένονται. 

Ειδικότερα, αποσβένεταιποσό δρχ. 1.143.923.314που 
είναι βεβαιωμένο στη Δ.Ο.Υ. ΦΑΒΕ Αθηνών και προέρχε¬ 
ται από ισόποσα ληξιπρόθεσμα χρέη προς το Δημόσιο. Η 
διαφορά των δρχ. 3.314θα καταβληθεί στηνΔ.Ο.Υ. ΦΑΒΕ 
Αθηνών από την ΕΒΟ σε μετρητά. 

Η Δ.Ο.Υ. ΦΑΒΕ Αθηνών στην οποία κοινοποιείται η πα¬ 
ρούσα παρακαλείται να μεριμνήσει για τη διαγραφή του 
παραπάνω ποσού και την έκδοση του σχετικού ΑΦΕΚ που 
θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθμ. 2/5846/0022 (4) 

Καθορισμός κατ’ αποκοπή αποζημίωσης της Προέδρου, 
των μελών και της γραμματέως της έκτακτης ειδικής 
επιτροπής για τις ανάγκες του διαγωνισμού με αντι¬ 
κείμενο την παροχή στο ΙΚΑ υπηρεσιών ταχυμεταφο- 
ράς (σουπΘΐ"), για την εξυπηρέτηση του συστήματος 
διαχείρισης των Αναλυτικών Περιοδικών Δηλώσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 και 6 παρ. 3 του Ν. 
2286/95 (19/Α') «Προμήθειες του Δημόσιου Τομέα και 
ρυθμίσεις συναφών θεμάτων» και το άρθρο 38 του Π.Δ. 
394/96 (266 Α') «Κανονισμός προμηθειών του Δημοσίου». 

2. Τις διατάξεις του Π.Δ. 372/14.9.95 (201/Α') «Μεταφο¬ 
ρά της Γ.Γ.Κ.Α. από το Υπουργείο Υγείας Πρόνοιας και 
Κοινωνικών Ασφαλίσεων στο Υπουργείο Εργασίας». 

3. Τις διατάξεις του Π.Δ. 388/24.10.2001 (254/Α') «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Την Γ5/1627/26.11.2001 απόφαση του Υπουργού Ερ¬ 
γασίας και Κοινωνικών ασφαλίσεων «Συγκρότηση «έκτα¬ 
κτης ειδικής επιτροπής για τις ανάγκες του διαγωνισμού 
με αντικείμενο την παροχή στο ΙΚΑ υπηρεσιών ταχυμετα- 
φοράς (σουπει - ) για την εξυπηρέτηση του συστήματος 
διαχείρισης των Αναλυτικών Περιοδικών Δηλώσεων». 

5. Το άρθρο 19 του Ν.2470/97 (40/Α) «Αναμόρφωση μι¬ 
σθολογίου της Δημόσιας Διοίκησης και άλλες συναφείς 
διατάξεις». 

6. Το 5318/17.12.2001 έγγραφο του ΙΚΑ. 

7. Την 2/80345/0004/8.11.99 κοινή Απόφαση μεταβίβα¬ 
σης εξουσίας υπογραφής σύμφωνα με το άρθρο 7 παρ. 1 
τουΝ. 1943/91. 

8. Τις διατάξεις του άρθρου 27 του Ν. 2081/92 (154/Α) 
και το γεγονός ότι η προ καλούμενη από την απόφαση αυ¬ 
τή δαπάνη ύψους 3.400 ΕΥΡΩ δεν βαρύνει τον Κρατικό 
Προϋπολογισμό αλλά τον Προϋπολογισμό του ΙΚΑ στον 
οποίο έχει προβλεφθεί σχετική πίστωση στον ΚΑ 2649, 
αποφασίζουμε: 

Καθορίζουμε κατ’ αποκοπή αποζημίωση για την Πρόε¬ 
δρο και τα μέλη της έκτακτης ειδικής επιτροπής για τις 
ανάγκες του διαγωνισμού με αντικείμενο την παροχή στο 


ΙΚΑ υπηρεσιών ταχυμεταφοράς (σουπει - ) για την εξυπη¬ 
ρέτηση του συστήματος διαχείρισης των Αναλυτικών Πε¬ 
ριοδικών Δηλώσεων», που συγκροτήθηκε με την 
Γ5/1627/26.11.2001 απόφαση του Υπουργού Εργασίας 
και Κοιν.Ασφαλίσεων 600 ΕΥΡΩ κατ’ άτομο. Γιατην Γραμ- 
ματέατης Επιτροπής σε 400 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 
Οι Γ ενικοί Γ ραμματείς 

Δημοσιονομικής Πολιτικής Κοιν. Ασφαλίσεων 
Υπουργείου Οικονομικών Υπουργείου Εργασίας και 

Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 

-♦- 

Αριθμ. 2/10014/0004 (5) 

Σύσταση, συγκρότηση και ορισμός μελών ομάδας εργα¬ 
σίας για την επεξεργασία, επιμέλεια και έγκριση χρη¬ 
σιμοποίησης οδηγού με θέμα «Εκκαθάριση δαπανών 
Νομαρχιακών Αυτοδιοικήσεων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν.1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΑΊ78). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α'43), όπως συμπληρώθηκε με την παρ. 1 
του άρθρου 23του Ν. 2085/92 (Α' 170). 

γ) Των άρθρων 89 και 128 του Π .Δ. 284/88 «Οργανισμός 
Υπουργείου Οικονομικών» (Α.128) όπως τροποποιήθηκε 
μεταγενέστερα. 

δ) Του άρθρου 19 του Ν. 2470/97 (ΦΕΚ40/Α'). 

2. Την αριθμ. 1113926/1557/Α0006/18.12.2001 απόφα¬ 
ση του Υπουργού Οικονομικών περί μεταβίβασης αρμο¬ 
διοτήτων και εξουσίας να υπογράφουν «Με εντολή 
Υπουργού» στο Γενικό Γραμματέα κ.λπ. (ΦΕΚ 
1703/18.12.2001). 

3. Το αριθμ. 2/7938/0026/11.2.2002 έγγραφο της Δ26- 
Συντονισμού και Ελέγχου Εφαρμογής Δημοσιολογιστι- 
κών Διατάξεων. 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους 6.000 Ευρώ (250x6x4) η 
οποία θα βαρύνει τις πιστώσεις του εκτελούμενου προϋ¬ 
πολογισμού εξόδων του Υπουργείου Οικονομικών. 

5. Την υφιστάμενη ανάγκη επεξεργασίας, επιμέλειας 
και έγκρισης χρησιμοποίησης οδηγού με θέμα «Εκκαθά¬ 
ριση δαπανών Νομαρχιακών Αυτοδιοικήσεων», αποφασί¬ 
ζουμε: 

1. Συνιστούμε ομάδα εργασίας για την επεξεργασία, 
επιμέλεια και έγκριση χρησιμοποίησης οδηγού με θέμα 
«Εκκαθάριση δαπανών Νομαρχιακών Αυτοδιοικήσεων» 
και ορίζουμε ως μέλη αυτής τους παρακάτω υπαλλήλους 
της Δ26-Συντονισμού και Ελέγχου Εφαρμογής Δημοσιο- 
λογιστικών Διατάξεων: 

α. Χαρίκλεια Καραπανάγου, με βαθμό Α' του κλάδου 
ΠΕ-Δημοσιονομικών, που υπηρετεί ως Προϊσταμένη του 
Α' Τμήματος, ως Πρόεδρο. 

β. Ευγενία Λιατσοπούλου, με βαθμό Α'του κλάδου ΠΕ- 
Δημοσιονομικών. 

γ. Μαρία-Ισμήνη Γερμενή, με βαθμό Β'του κλάδου ΠΕ- 
Δημοσιονομικών. 

δ. Χρήστο Εκίζογλου, με βαθμό Β'του κλάδου ΠΕ-Δη- 
μοσιονομικών. 

ε. Ανδρέα Τζόβολο, με βαθμό Β'του κλάδου ΠΕ-Δημο- 
σιονομικών. 

στ. Βασιλική Σακελλαρίου, συνταξιούχο τέως Διευθύ¬ 
ντρια του Γ.Λ.Κράτους. 

Την Πρόεδρο της ομάδας θα αναπληρώνει, σε περί¬ 
πτωση απουσίας ή κωλύματος, το μέλος Ευγενία Λιατσο- 
πούλου. 

Χρέη γραμματέα θα εκτελεί, παράλληλα με τα καθήκο- 
ντά του, το μέλος Ανδρέας Τζόβολος. 

2. Έργο της παραπάνω ομάδας, θα είναι η επεξεργασία, 
επιμέλεια και έγκριση χρησιμοποίησης οδηγού με θέμα 
«Εκκαθάριση δαπανών Νομαρχιακών Αυτοδιοικήσεων». 

Ο οδηγός αυτός θα αποτελείται από 57 κεφάλαια και θα 
περιλαμβάνει όλες τις ομάδες δαπανών που αντιμετωπί¬ 
ζουν οι Ν.Α. Κάθε κεφάλαιο θα περιλαμβάνει τις σχετικές 
διατάξεις που αφορούν στην πληρωμή μιας συγκεκριμέ¬ 
νης ομάδας δαπανών, στα απαιτούμενα δικαιολογητικά, 
στις κρατήσεις που ενεργούνται επί των δαπανών καθώς 
και σχετικές σημειώσεις που θα βοηθήσουν στον έλεγχο 
κάθε δαπάνης. 

3. Πληροφορίες και στοιχεία σχετικά με το αντικείμενο 
της μελέτης τους θα παρέχονται, όταν κρίνεται απαραί¬ 
τητο, στα μέλη της ομάδας, από το σύνολο των υπηρε¬ 
σιών του Γ.Λ.Κράτους, καθώς και από τις διάφορες υπη¬ 
ρεσίες Υπουργείων και Νομαρχιών. 

4. Η διάρκεια της εν λόγω ομάδας, η οποία συνεδριάζει 
από 1.2.2002, εκτός κανονικού ωραρίου εργασίας, ορίζε¬ 
ται μέχρι την 31.5.2002. 

5. Η αμοιβή των μελών της συγκεκριμένης ομάδας ερ¬ 
γασίας θα καθοριστεί με άλλη απόφαση του Υπουργού 
Οικονομικών και θα καταβάλλεται ως εξής: 

Η αμοιβή των τριών (3) πρώτων μηνών θα καταβάλλεται 
ύστερα από την υποβολή στη Δ26-Συντονισμού και Ελέγ¬ 
χου Εφαρμογής Δημοσιολογιστικών Διατάξεων, δεκαπέ¬ 
ντε (15) κεφαλαίων μηνιαίως, ενώ η καταβολή της αμοι¬ 
βής του τέταρτου μήνα, θα γίνει ύστερα από την υποβολή 
ολοκληρωμένου του οδηγού στον Γ ενικό Διευθυντή Διοί¬ 
κησης και Δημοσιονομικών Ελέγχων. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2002 

Ο Γ ενικός Διευθυντής 
ΔΗΜΗΤΡΙΟΣ ΣΚΟΥΦΗΣ 

-♦- 

Αριθμ.Φ. 450/2/13922/ΙΒ (6) 

Καθορισμός ύψους επιχορήγησης του Ινστιτούτου Παι¬ 
δείας Ομογενών και Διαπολιτισμικής Εκπαίδευσης 
οικονομικού έτους 2002. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 6 και 7 του Ν. 24123/1996 
(ΦΕΚ 124 /Α'). 

2. Τις διατάξεις του Ν. 1558/85 « Κυβέρνηση και Κυβερ¬ 
νητικά Όργανα». 


3. Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπ. Οικονομικών «ανάθεση 
αρμοδιοτήτων στους Υφυπουργούς Οικονομικών». 

4. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους 340.000 ΕΥΡΩ στον ΚΑΕ 2519του Ε.Φ. 19-140. 

5. Τον Κρατικό Προϋπολογισμό οικονομικού έτους 
2002, αποφασίζουμε: 

Καθορίζουμε για το οικονομικό έτος 2002 την επιχορή¬ 
γηση του «Ινστιτούτου Παιδείας Ομογενών και Διαπολιτι- 
στικής Εκπαίδευσης» στο ποσό τωντριακοσίων σαράντα 
χιλιάδων ΕΥΡΩ (340.000) σε βάρος της πίστωσης του 
ΚΑΕ 2519 του Ειδ. Φορέα 19-140 Η διάθεση του ποσού 
της επιχορήγησης θα γίνεται σύμφωνα με τις αντίστοιχες 
αποφάσεις του Γ.Λ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 50102 (7) 

Τροποποίηση όρων εξόφλησης δανείων που έχουν χορη¬ 
γηθεί σε δικαιούχους του Ο.Ε.Κ. για αποπεράτωση και 
επισκευή κατοικίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 13 του Ν. Δ/τος 2963/1954 
«Περί ιδρύσεως Αυτονόμου Οργανισμού Εργατικής Κα¬ 
τοικίας» (Φ. Ε. Κ. 195/Α/24.8.1954). 

2. Τις διατάξεις του άρθρου 13 του Ν. 435/1976 «Περί 
τροποποιήσεως και συμπληρώσεως ενίων διατάξεων ερ¬ 
γατικών τινών νόμων και ρυθμίσεως συναφών θεμάτων» 
(Φ.Ε.Κ. 251/Α/20.9.1976). 

3. Τη διάταξη της παραγράφου ΙΟτου άρθρου 37του Ν. 
2224/1994 «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης του Υπουργείου Εργασίας και των επο- 
πτευομένων από αυτό νομικών προσώπων και άλλες δια¬ 
τάξεις» (Φ.Ε.Κ. 112/Α/6.7.1994). 

4. Την αριθ. 50898/12.12.1996 Κ.Υ. απόφαση (Φ.Ε.Κ. 
1174/Β/31.12.1996) «Αύξηση ποσών δανείων Ο.Ε.Κ. προς 
δικαιούχους του για αποπεράτωση κατοικίας και καθορι¬ 
σμός ύψους επιτοκίων «. 

5. Την αριθ. 50895/30.11.1994 απόφαση του Υπουργού 
Εργασίας «Καθορισμός χρόνου εξόφλησης δανείων απο¬ 
περάτωσης, επισκευής, ή επέκτασης υπάρχουσας κατοι¬ 
κίας, που χορηγούνται αποκλειστικά από στεγαστικά κε¬ 
φάλαια του Ο.Ε.Κ.». 

6. Την αριθ. 50899/12.12.1996 Κ.Υ. απόφαση (Φ.Ε.Κ. 
1174/Β/31.12.1996) «Αύξηση ποσών δανείων Ο.Ε.Κ. προς 
δικαιούχους του για επισκευή υπάρχουσας κατοικίας, κα¬ 
θορισμός ύψους επιτοκίου και λοιπών όρων χορήγησης». 

7. Το αριθ. 31726/6667/13.12.2001 έγγραφο του ΟΕΚμε 
το οποίο μας υπέβαλε απόσπασμα πρακτικού της αριθ. 50 
/28.11.2001 συνεδρίασηςτου Διοικητικού του Συμβουλίου. 

8. Τις διατάξειςτου άρθρου 22του Ν. 2362/1995 «Περί 

Δημοσίου Λογιστικού Ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

9. Το άρθρο 29 Α του Ν. 1558/1985 (Φ.Ε.Κ. 137/Α/ 
26.7.1985) που προστέθηκε με το άρθρο 27 του Ν. 
2081/1992 (Φ.Ε.Κ. 154/Α/10.9.1992), την παράγραφο 2 
του άρθρου 1 του Ν. 2469/1997 (Φ.Ε.Κ. 38/Α/14.3.1997) 
και το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ο. Ε. Κ.. 

10. Την αριθ. 80088/31.10.2001 κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων» 
(Φ.Ε.Κ. 1485/Β/31.10.2001). 

11. Την με αριθμ. 1100383/1330/Α0006/31.10.2001 Κ.Α. 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(Φ.Ε.Κ. 1485/Β/31.10.2001), αποφασίζουμε: 

1. Τα ποσά των δανείων που προέρχονται αποκλειστικά 
από κεφάλαια του Ο.Ε.Κ. και έχουν χορηγηθεί σε δικαιού¬ 
χους του, σύμφωνα με τις αριθμ. 50898/12.12.1996 
(Φ.Ε.Κ. 1174/Β/1996) και 50899/12.12.1996 (Φ.Ε.Κ. 1174/ 
Β'/1996) κοινές Υπουργικές αποφάσεις, για αποπεράτω¬ 
ση και επισκευή κατοικίας, θα εξοφλούνται άτοκα σε εξα¬ 
μηνιαίες χρεολυτικές δόσεις και σε περίπτωση που δεν 
εξοφληθεί εμπρόθεσμα η δόση του δανείου, καταβάλλε¬ 
ται ο νόμιμος τόκος υπερημερίας. 

2. Η μετατροπή των οφειλομένων δόσεων σε χρεολυτι¬ 
κές θα γίνει απευθείας από τις Τράπεζες, οι οποίες έχουν 
αναλάβει με σύμβαση που έχουν υπογράψει με τον Ο.Ε.Κ. 
την εξυπηρέτηση των δανείων και θα ισχύει από την επό¬ 
μενη δόση του δανείου, μετά τη δημοσίευση της παρού- 
σης στην Εφημερίδα της Κυβερνήσεως. 

3. Ήδη καταβληθέντα ποσά δεν αναζητούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2002 

οι ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 2068 (8) 

Έγκριση υπερωριακής εργασίας υπαλλήλων 
του Υπ. Υγείας και Πρόνοιας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρο 18 του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις» όπως αντικαταστάθηκε με το άρθρο 15 
του Ν. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π Δ. 95/93 «Καθορισμός αρμοδιοτήτων» που δια¬ 
τηρούνται από τον Υπουργό Εργασίας. 

5. Το Π.Δ. 372/1995 Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 


Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11.3.96 
του Υπουργείου Οικονομικών. 

12. Την αριθ. 2/80345/0004/8.11.99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων αριθ. 3478/18.12.2001 
(ΦΕΚ15/Β/14.1.2002) «Καθορισμός ανωτάτων ορίων υπε- 
ρωριακής απασχόλησης των εργαζομένων στις βιομηχα¬ 
νικές, βιοτεχνικές επιχειρήσεις, εκμεταλλεύσεις και ερ¬ 
γασίες Α' ημερολογιακού εξαμήνου 20002». 

14. Το άρθρο 22 παρ. 3 του Ν. 2362/1995. 

15. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30.5.97). 

16. Το αριθμ. ΔΥΙα/Γ Ποικ. 5536 από 18.1.2002 έγγρα¬ 
φο του Υπ. Υγείας - Πρόνοιας. 

17. Την από 29.1.2002 γνώμη του Ανωτάτου Συμβουλί¬ 
ου Εργασίας (ΑΣΕ). 

18. Το ότι υπάρχει εγγεγραμμένη πίστωση στον προϋ¬ 
πολογισμό του έτους 2002του Υπ. Υγείας Πρόνοιας, απο¬ 
φασίζουμε: 

1. Εγκρίνουμε την υπερωριακή εργασία στο κάτωθι 
προσωπικό του Υπ. Υγείας - Πρόνοιας με σχέση εργασίας 
ιδιωτικού δικαίου αορίστου χρόυου, ως εξής: 

α) Σε πενήντα (50) διοικητικούς υπαλλήλους για 11 
ώρες το μήνα στον καθένα. 

β) Σε δέκα (10) οδηγούς για 22 ώρες το μήνα στον κα¬ 
θένα. 

γ) Σε οκτώ (8) φύλακες για 22 ώρες το μήνα στον καθένα. 

δ) Σε πέντε (5) εργάτες για 16 ώρες το μήνα στον καθέ¬ 
να, πλέον των νομίμων ορίων υπέρ εργασίας. 

2. Η απόφαση αυτή ισχύει αναδρομικά ένα (1) μήνα πριν 
τη δημοσίευσή της στην Εφημερίδα της Κυβερνήσεως και 
μέχρι 30.6.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 
Οι Γ ενικοί Γ ραμματείς 

Δημοσ/κής Πολιτικής Υπουργείου Εργασίας και 

του Υπουργείου Οικονομικών Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 395 (9) 

Καθιέρωση εργασίας Κυριακών και εξαιρέσιμων ημερών 
σε υπαλλήλους του Δημοτικού Σταδίου Δράμας προς 
συμπλήρωση της εβδομαδιαίας υποχρεωτικής και πέ¬ 
ραν αυτής για το έτος 2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 15, του Ν. 2592/98 «Ανα¬ 
προσαρμογή συντάξεων, πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» και την 2022941/2297/0022/7.4.98 εγκύκλιο 
του Υπουργείου Οικονομικών. 

2. Τις διατάξεις του άρθρου 89, παρ. 3 του Ν. 1188/81 
όπως τροποποιήθηκαν με τις όμοιες του άρθρου 8, παρ. 
9του Ν. 2307/95 και του άρθρου 1, παρ. 2του Ν. 2503/97. 

3. Την αριθμ. 8/2002 απόφαση - πρόταση του Διοικη¬ 
τικού Συμβουλίου του Δημοτικού Σταδίου Δράμας ανα¬ 
φορικά με την καθιέρωση εργασίας Κυριακών και εξαι¬ 
ρέσιμων ημερών σε υπαλλήλους του Νομικού Προ¬ 
σώπου προς συμπλήρωση της εβδομαδιαίας 
υποχρεωτικής και πέραν αυτής, καθώς και κατά τις νυ¬ 
κτερινές ώρες. 

4. Το γεγονός ότι για τη λειτουργία του Δημοτικού Στα¬ 
δίου Δράμας, λόγω των ανειλημμένων υποχρεώσεων διε¬ 
ξαγωγής αθλητικών αγώνων και εκδηλώσεων είναι ανα¬ 
γκαίο αυτό να λειτουργεί σε 24ωρη βάση και όλες τις ημέ¬ 
ρες του μήνα. 

5. Την αριθμ. 4308/6.7.2001 (ΦΕΚ 917/Τ.Β/17.7.2001) 
απόφαση του Γενικού Γραμματέα Περιφέρειας Αν. Μα¬ 
κεδονίας - Θράκης «Μεταβίβαση εξουσίας υπογραφής 
«Με εντολή Γενικού Γραμματέα» αποφάσεων, εγγρά¬ 
φων κ.α.». 

6. Το αριθμ. 2029145/2866/0022/6.5.98 έγγραφο του 
Υπουργείου Οικονομικών αναφορικά με την υπερωριακή 
εργασία υπαλλήλων ΟΤΑ. 

7. Το αριθμ. 2/18200/0022/22.5.2000 έγγραφο του 
Υπουργείου Οικονομικών σχετικά με την δημοσίευση 
στην Εφημερίδα της Κυβέρνησης των αποφάσεων καθιέ¬ 
ρωσης υπερωριακής εργασίας, καθιερώνουμε: 

Εργασία Κυριακών και εξαιρέσιμων ημερών προς συ¬ 
μπλήρωση της εβδομαδιαίας υποχρεωτικής και πέραν 
αυτής, καθώς και κατά τις νυχτερινές ώρες για το 2002, 
όπως παρακάτω: 

Α) Για δύο (2) υπαλλήλους κλάδου ΔΕ τεχνικών 

Στο προσωπικό που θ’ απασχοληθεί κατά τις Κυριακές 
και εξαιρέσιμες ημέρες θα χορηγείται συμπληρωματική 
ημέρα ανάπαυσης. 

Η παρούσα απόφαση δεν μπορεί να έχει αναδρομική 
ισχύ πέραν του μηνάς από την έκδοση της (Ν. 2592/98). 

Η σχετική δαπάνη που θα προκληθεί δεν μπορεί να 
υπερβαίνει τις πιστώσεις που έχουν αναγραφεί στον προ¬ 
ϋπολογισμό του Δημοτικού Σταδίου Δράμας για την αιτία 
αυτή. 

Αύξηση των σχετικών με την παραπάνω αιτία πιστώσε¬ 
ων, με μεταφορά κονδυλίων από πιστώσεις άλλων κατη¬ 
γοριών δαπανών δεν επιτρέπεται να γίνει. 

Με απόφαση του Προέδρου του Δ.Σ. θα καθοριστούν οι 
ώρες εργασίας Κυριακών και εξαιρέσιμων ειδικότερα 
στους υπαλλήλους. 


Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 5 Φεβρουάριου 2002 
Με εντολή Γ ενικού Γ ραμματέα Περ/ρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 689 (10) 

Καθιέρωση εργασίας Κυριακών και εξαιρέσιμων ημερών 
σε υπαλλήλους του Δημοτικού Γυμναστηρίου Αθλο¬ 
παιδιών Δράμας προς συμπλήρωση της εβδομαδιαίας 
υποχρεωτικής και πέραν αυτής για το έτος 2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 15, του Ν. 2592/98 «Ανα¬ 
προσαρμογή συντάξεων, πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» και την 2022941/2297/0022/7.4.98 εγκύκλιο 
του Υπουργείου Οικονομικών. 

2. Τις διατάξεις του άρθρου 89, παρ. 3 του Ν. 1188/81 
όπως τροποποιήθηκαν με τις όμοιες του άρθρου 8, παρ. 
9του Ν. 2307/95 και του άρθρου Ι,παρ. 2του Ν. 2503/97. 

3. Την αριθμ. 10/2002 απόφαση - πρόταση του Διοικητι¬ 
κού Συμβουλίου του Δημοτικού Γυμναστηρίου Αθλοπαι¬ 
διών Δράμας αναφορικά με την καθιέρωση εργασίας Κυ¬ 
ριακών και εξαιρέσιμων ημερών σε υπαλλήλους του Νο¬ 
μικού Προσώπου προς συμπλήρωση της εβδομαδιαίας 
υποχρεωτικής και πέραν αυτής. 

4. Το γεγονός ότι στο νεοσύστατο Νομικό Πρόσωπο 
έχουν αναληφθεί υποχρεώσεις διεξαγωγής αθλητικών 
αγώνων και εκδηλώσεων, για την διεξαγωγή των οποίων 
απαιτείται εργασία πέραν του κανονικού ωραρίου, υπαλ¬ 
λήλων του Ν.Π. 

5. Την αριθμ. 4308/6.7.2001 (ΦΕΚ 917/Τ.Β/17.7.2001) 
απόφαση του Γενικού Γ ραμματέα Περιφέρειας «Μεταβί¬ 
βαση εξουσίας υπογραφής «Με εντολή Γ ενικού Γ ραμμα¬ 
τέα» αποφάσεων, εγγράφων κ.α.», καθιερώνουμε: 

Εργασία Κυριακών και εξαιρέσιμων ημερών προς συ¬ 
μπλήρωση της εβδομαδιαίας υποχρεωτικής και πέραν 
αυτής για το έτος 2002 όπως παρακάτω: 

Α) Για μία (1) μόνιμη υπάλληλο κλάδου ΔΕ - νοσοκόμων 
και μία (1) μόνιμη υπάλληλο κλάδου ΥΕ - προσωπικό κα¬ 
θαριότητας, οι οποίες θα εργάζονται κατά τα Σαββατοκύ¬ 
ριακα και τις εξαιρέσιμες ημέρες. 

Β) Γ ια ένα (1) μόνιμο υπάλληλο κλάδου ΔΕ - συντηρητή 
κτιρίων, ένα (1) μόνιμο υπάλληλο κλάδου ΔΕ - ελαιοχρω¬ 
ματιστών και ένα (1) μόνιμο υπάλληλο κλάδου ΔΕ - υδραυ¬ 
λικών, οι οποίοι θα εργάζονται κατά τα Σαββατοκύριακα - 
εξαιρέσιμες ημέρες και κατά τις νυκτερινές ώρες. 

Στο προσωπικό που θ’ απασχοληθεί κατά τις Κυριακές 
και εξαιρέσιμες ημέρες θα χορηγείται συμπληρωματική 
ημέρα ανάπαυσης. 

Η παραπάνω απόφαση δεν μπορεί να έχει αναδρομική 
ισχύ πέραν του μηνάς από την έκδοση της (Ν. 2592/98). 

Η σχετική δαπάνη που θα προκληθεί δεν μπορεί να 
υπερβαίνει τις πιστώσεις που έχουν αναγραφεί στον προ¬ 
ϋπολογισμό του Δημοτικού Γ υμναστηρίου Αθλοπαιδιών 
Δράμας για την αιτία αυτή. 

Αύξηση των σχετικών με την παραπάνω αιτία πιστώσε¬ 
ων, με μεταφορά κονδυλίων από πιστώσεις άλλων κατη¬ 
γοριών δαπανών δεν επιτρέπεται να γίνει. 

Με απόφαση του Προέδρου του Δ.Σ. του Νομικού Προ¬ 
σώπου θα καθοριστούν οι ώρες εργασίας Κυριακών και 
εξαιρέσιμων ειδικότερα στους υπαλλήλους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 5 Φεβρουάριου 2002 

Με εντολή Γενικού Γραμματέα Περ/ρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 280 (11) 

Καθιέρωση εργασίας Κυριακών και εξαιρέσιμων ημερών 
σε υπαλλήλους του Δήμου Δράμας προς συμπλήρω¬ 
ση της εβδομαδιαίας υποχρεωτικής και πέραν αυτής, 
για το έτος 2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 15, του Ν. 2592/98 «Ανα¬ 
προσαρμογή συντάξεων, πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» και την 2022941/2297/0022/7.4.98 εγκύκλιο 
του Υπουργείου Οικονομικών. 

2. Τις διατάξεις του άρθρου 89, παρ. 3 του Ν. 1188/81 
όπως τροποποιήθηκαν με τις όμοιες του άρθρου 8, παρ. 
9του Ν. 2307/95 και του άρθρου 1, παρ. 2του Ν. 2503/97. 

3. Την αριθμ.11/2002 απόφαση - πρόταση του Δημοτι¬ 
κού Συμβουλίου του Δήμου Δράμας αναφορικά με την κα¬ 
θιέρωση εργασίας Κυριακών και εξαιρέσιμων ημερών σε 
υπαλλήλους του Δήμου προς συμπλήρωση της εβδομα¬ 
διαίας υποχρεωτικής και πέραν αυτής. 

4. Το γεγονός ότι στο Δήμο Δράμας και προκειμένου να 
αντιμετωπισθούν οι ανάγκες ορισμένων υπηρεσιών που 
προκύπτουν λόγω της ιδιοτυπίας, των συνθηκών λειτουρ¬ 
γίας του είδους και της μορφής, απαιτείται εργασία πέ¬ 
ραν του κανονικού ωραρίου υπαλλήλωντου Δήμου. 

5. Την αριθμ. 4308/6.7.2001 (ΦΕΚ 917/τ.Β'/17.7.2001) 
απόφαση του Γενικού Γ ραμματέα Περιφέρειας «Μεταβί¬ 
βαση εξουσίας υπογραφής «Με εντολή Γ ενικού Γ ραμμα¬ 
τέα» αποφάσεων, εγγράφων κ.α.». 

6. Το αριθμ. 2029145/2866/0022/6.5.98 έγγραφο του 
Υπουργείου Οικονομικών αναφορικά με την υπερωριακή 
εργασία υπαλλήλων των ΟΤΑ. 

7. Το αριθμ. 2/18200/0022/22.5.2000 έγγραφο του 
Υπουργείου Οικονομικών, σχετικά με την δημοσίευση 
στην εφημερίδα της Κυβέρνησης των αποφάσεων καθιέ¬ 
ρωσης υπερωριακής εργασίας, καθιερώνουμε: 

Εργασία Κυριακών και εξαιρέσιμων ημερών προς συ¬ 
μπλήρωση της εβδομαδιαίας υποχρεωτικής και πέραν 
αυτής για το έτος 2002, για υπαλλήλους του Δήμου Δρά¬ 
μας, ως εξής: 

Α) Εξήντα (60) εργατοτεχνιτών και οδηγών αυτοκινήτων 
της Υπηρεσίας Καθαριότητος και αποκομιδής απορριμ¬ 
μάτων, που θα εργάζονται εκ περιτροπής κατά τα Σαββα¬ 
τοκύριακα και τις εξαιρέσιμες ημέρες για τις ανάγκες της 
Υπηρεσίας. 


Β) Επτά (7) εργατοτεχνιτών της Υπηρεσίας Νεκροτα¬ 
φείων, που θα εργάζονται εκ περιτροπής κατά τα Σαββα¬ 
τοκύριακα και τις εξαιρέσιμες ημέρες για την απρόσκο¬ 
πτη λειτουργία της Υπηρεσίας. 

Γ) Οκτώ (8) υπαλλήλων των διοικητικών - οικονομικών 
και τεχνικών υπηρεσιών, που θα εργάζονται εκ περιτρο¬ 
πής κατά τα Σαββατοκύριακα και τις εξαιρέσιμες ημέρες 
για την αντιμετώπιση των αναγκών που συνεπάγεται η 
διοργάνωση διαφόρων πολιτιστικών κ.λ.π. εκδηλώσεων 
του Δήμου Δράμας. 

Δ) Δέκα (10) υπαλλήλων των διοικητικών υπηρεσιών που 
θα εργάζονται εκ περιτροπής πέραν του κανονικού ωρα¬ 
ρίου κατά τα Σαββατοκύριακα και τις εξαιρέσιμες ημέρες, 
για την εισαγωγή στοιχείων στην εφαρμογή του δημοτο¬ 
λογίου και για τηντακτοποίηση των εκλογικών καταλόγων. 

Στο προσωπικό που θ’ απασχοληθεί κατά τις Κυριακές 
και εξαιρέσιμες ημέρες θα χορηγείται συμπληρωματική 
ημέρα ανάπαυσης. 

Η παραπάνω απόφαση δεν μπορεί να έχει αναδρομική 
ισχύ πέραν του μηνάς από την έκδοση της (Ν. 2592/98). 

Η σχετική δαπάνη που θα προκληθεί δεν μπορεί να 
υπερβαίνειτις πιστώσεις που έχουν αναγραφεί στονπρο- 
ϋπολογισμό του Δήμου για την αιτία αυτή. 

Αύξηση των σχετικών με την παραπάνω αιτία πιστώσε¬ 
ων, με μεταφορά κονδυλίων από πιστώσεις άλλων κατη¬ 
γοριών δαπανών δεν επιτρέπεται να γίνει. 

Με απόφαση του Δημάρχου Δράμας θα καθοριστούν οι 
ώρες εργασίας Κυριακών και εξαιρέσιμων ειδικότερα 
στους υπαλλήλους. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 5 Φεβρουάριου 2002 
Με εντολή Γ ενικού Γ ραμματέα Περ/ρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

( 12 ) 

Έγκριση συγχώνευσης αμοιβαίων κεφαλαίων που διαχει¬ 
ρίζεται η εταιρεία «ΑΕΡΗΑ ΑΕΔΑΚ» και τροποποίησης 
των κανονισμών τους. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφ. 17/313/13.2.2002 της Εκτελ. Επιτροπής) 

Αφού έλαβε υπόψη: 

1. Τις διατάξεις της παραγράφου 3 του άρθρου 2 του ν. 
1969/1991 (ΦΕΚΑ 167) «Εταιρίες Επενδύσεων Χαρτοφυ¬ 
λακίου, Αμοιβαία Κεφάλαια, Διατάξεις Εκσυγχρονισμού 
και Εξυγίανσης της Κεφαλαιαγοράς και άλλες Διατάξεις». 

2. Τις διατάξεις του άρθρου 114του Ν. 2533/1997 (ΦΕΚ 
Α 228) «Χρηματιστηριακή Αγορά και άλλες Διατάξεις». 

3. Την απόφαση 1/71/2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 (ΦΕΚΑ 167) «Εταιρείες επενδύσεων χαρτο¬ 
φυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

4. Την από 1.2.2002 αίτηση της εταιρείας «ΑΕΡΗΑ ΑΕ¬ 
ΔΑΚ» μαζί με τα σχέδια συμβάσεων συγχώνευσης των πα- 

ρακάτω αμοιβαίων κεφαλαίων και τους υποβληθέντες 
σχετικούς τροποποιημένους κανονισμούς, τα οποία υπο¬ 
γράφει ο θεματοφύλακας «ΑΕΡΗΑ ΤΡΑΠΕΖΑ Α.Ε.». 

5. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

1. Εγκρίνει τη συγχώνευση των αμοιβαίων κεφαλαίων: 
α) ΑΕΡΗΑ ΕΥΡΩΕΛΛΗΝΙΚΟ ΜΕΤΟΧΙΚΟ ΕΣΩΤΕΡΙΚΟΥ 
και ΑΕΡΗΑ ΑΝΑΠΤΥΞΙΑΚΟ Α/Κ ΜΕΤΟΧΙΚΟ ΕΣΩΤΕΡΙΚΟΥ 
δι’ απορροφήσεως του πρώτου από το δεύτερο, 
β) ΑΕΡΗΑ Α/Κ ΔΥΝΑΜΙΚΟ ΜΕΤΟΧΙΚΟ ΕΣΩΤΕΡΙΚΟΥ και 
ΑΕΡΗΑ ΜΕΤΟΧΙΚΟ ΕΣΩΤΕΡΙΚΟΥ δι’ απορροφήσεως του 
πρώτου από το δεύτερο, 

γ) ΑΕΡΗΑ ΕΜΕΡΟΙΝΟ ΜΟΝΕΥ ΜΑΒΚΕΤ8 ΔΙΑΘΕΣΙΜΩΝ 
ΕΞΩΤΕΡΙΚΟΥ και ΑΕΡΗΑ ΟΑΕΕ ΔΙΑΘΕΣΙΜΩΝ ΕΣΩΤΕΡΙ¬ 
ΚΟΥ δι’ απορροφήσεως του πρώτου από το δεύτερο, 
δ) ΑΕΡΗΑ ΕυΒΟ Α/Κ ΜΕΤΟΧΩΝ ΕΞΩΤΕΡΙΚΟΥ και ΑΕ¬ 
ΡΗΑ ΕΕΙΒΟ ΤΟΡ 100 Α/Κ ΜΕΤΟΧΙΚΟ ΕΕΞΩΤΕΡΙΚΟΥ δι’ 
απορροφήσεως του πρώτου από το δεύτερο, και 
ε) ΑΕΡΗΑ ΟΜΟΛΟΓΙΑΚΟ Α/ΚΛΙΡΑ ΑΓΓΛΙΑΣ (ΟΒΡ) ΕΞΩ¬ 
ΤΕΡΙΚΟΥ και ΑΕΡΗΑ ΟΜΟΛΟΓΙΑΚΟ Α/Κ ΕΞΩΤΕΡΙΚΟΥ δι’ 
απορροφήσεως του πρώτου από το δεύτερο, 


σύμφωνα με τα σχέδια συμβάσεων συγχώνευσης των 
παραπάνω αμοιβαίων κεφαλαίων που υποβλήθηκαν από 
τη διαχειρίστρια εταιρεία «ΑΕΡΗΑ ΑΕΔΑΚ». 

2. Εγκρίνει: 

α) Την τροποποίηση του άρθρου 1 παράγραφος 2 του 
κανονισμού του αμοιβαίου κεφαλαίου «ΑΕΡΗΑ ΑΝΑΠΤΥ¬ 
ΞΙΑΚΟ Α/Κ ΜΕΤΟΧΙΚΟ ΕΣΩΤΕΡΙΚΟΥ» που αφορά στην 
ονομασία του και που εφεξής είναι «ΑΕΡΗΑ ΒΕΕΙΕ 0ΗΙΡ3 
ΜΕΤΟΧΙΚΟ ΕΣΩΤΕΡΙΚΟΥ» και 
β) Την τροποποίηση του άρθρου 1 παράγραφος 2 του 
κανονισμού του αμοιβαίου κεφαλαίου «ΑΕΡΗΑ ΕΕΙΒΟ 
ΤΟΡ 100 Α/Κ ΜΕΤΟΧΙΚΟ ΕΞΩΤΕΡΙΚΟΥ» που αφορά στην 
ονομασία του και που εφεξής είναι «ΑΕΡΗΑ ΕΕΙΒΟ ΤΟΡ 
100 ΙΝϋΕΧ ΡΕΙΝΩ ΜΕΤΟΧΙΚΟ ΕΞΩΤΕΡΙΚΟΥ». 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Α' Αντιπρόεδρος Ο Β' Αντιπρόεδρος 

ΓΕΩΡΓΙΟΣ Ν. ΦΛΩΡΟΣ ΑΛΕΞΑΝΔΡΟΣ Α. ΒΟΥΣΒΟΥΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




